অনন্য মামুন

অনন্য মামুন (জন্ম: ১ মার্চ ১৯৮৬) একজন বাংলাদেশী চলচ্চিত্র পরিচালক ও চিত্রনাট্যকার এবং একশন কাট এন্টারটেইনমেন্ট এলএলসি প্রযোজনা প্রতিষ্ঠানের একমাত্র কর্ণধর। তিনি প্রথমে কাহিনীকার হিসেবে পরিচিতি লাভ করলেও পরে অনন্ত প্রযোজিত মোস্ট ওয়েলকাম ছবির মাধ্যমে পরিচালনা শুরু করেন। তাঁর উল্লেখযোগ্য কাজের মধ্যে রয়েছে দরদ, মোস্ট ওয়েলকাম, আমি শুধু চেয়েছি তোমায়, অস্তিত্ব, আবার বসন্ত, নবাব এলএলবি, মেকাপ ও কসাই। অনন্য মামুন হলেন প্রথম বাংলাদেশি পরিচালক, যিনি বাংলা ও ভারতের যৌথ প্রযোজনায় নির্মিত প্রথম প্যান-ইন্ডিয়া চলচ্চিত্র দরদ পরিচালনা করেন। 

 কর্মজীবন 
চিত্রনাট্য লেখক হিসাবে অনন্য মামুন ২০১০ সালে তাঁর কর্মজীবন শুরু করেন। বাংলাদেশ চলচ্চিত্র জগতে অনন্য মামুনের লেখা অনেক ব্লকবাস্টার চলচ্চিত্র রয়েছে। তাছাড়াও, তিনি টালিউড চলচ্চিত্রের জন্য প্রচুর পান্ডুলিপি লিখেছেন। ২০১২ সালে তিনি তাঁর প্রথম চলচ্চিত্র মোস্ট ওয়েলকাম পরিচালনা করেন। তারপরে ২০১৪ সালে বাংলাদেশ ও ভারতের মধ্যে প্রথম যৌথ-প্রযোজনার চলচ্চিত্র আমি শুধু চেয়েছি তোমায় পরিচালনা করেন। ২০১৫ সালে ব্ল্যাকমেল (২০১৫-এর চলচ্চিত্র) এবং ভালবাসার গল্প দুটি ছবি মুক্তি পায়। ২০১৬ সালে আরিফিন শুভ এবং নুসরাত ইমরোজ তিশা অভিনীত অস্তিত্ব মুক্তি পায়। ২০১৬ সালে বাপ্পি চৌধুরী এবং বিদ্যা সিনহা সাহা মিম অভিনীত অমি তোমার হতে চায় চলচ্চিত্রটি মুক্তি পায়। 

এছাড়াও অনন্য মামুনের পরিচালিত প্রতিষ্ঠান, অ্যাকশন কাট এন্টারটেইনমেন্ট,  স্বাধীনতা-পরবর্তী প্রায় ৫০ বছর পর ভারতীয় হিন্দি চলচ্চিত্র - যেমনঃ পাঠান, জাওয়ান, এনিমেল, কিসি কা ভাই কিসি কি জান এবং ডানকি - আনুষ্ঠানিকভাবে বাংলাদেশে মুক্তি দেয়। এই উদ্যোগের মাধ্যমে বাংলাদেশের চলচ্চিত্র প্রদর্শন খাতে বলিউডের ছবির নিয়মিত প্রদর্শনের একটি নতুন যুগের সূচনা হয়।

 চলচ্চিত্রের তালিকা 
বছরচলচ্চিত্রভূমিকাঅভিনেতানোট২০১০ওয়ান্টেডরচয়িতাজিৎ, শ্রাবন্তী চট্টোপাধ্যায়পুনর্নির্মাণঃ আথাদু২০১২মোস্ট ওয়েলকামরচনা ও পরিচালনাঅনন্ত জলিল, বর্ষা, রাজ্জাকপুনর্নির্মাণঃ কন্দস্বামী২০১৪আমি শুধু চেয়েছি তোমায়রচনা ও পরিচালনাঅঙ্কুশ, শুভশ্রী গাঙ্গুলীপুনর্নির্মাণঃ আরিয়া ২২০১৫ব্ল্যাকমেইলরচনা, প্রযোজনা ও পরিচালনাআনিসুর রহমান মিলন, ববি হক, মৌসুমী হামিদভালবাসার গল্প পরিচালনাআনিসুর রহমান মিলন, আফরিন, কায়েস আরজু২০১৬অস্তিত্বসংলাপ ও পরিচালনাআরিফিন শুভ, নুসরাত ইমরোজ তিশা, নিঝুম রুবিনাআমি তোমার হতে চাইপরিচালনাবাপ্পি চৌধুরী, বিদ্যা সিনহা সাহা মীম২০১৮তুই শুধু আমারপরিচালনাসোহম চক্রবর্তী, মাহিয়া মাহী, ওমবাংলাদেশ–ভারত যৌথ প্রযোজনা২০১৯বন্ধনপরিচালনাসাঞ্জু জন, অর্চিতা স্পর্শিয়া, শিপন মিত্র, এমিয়া এমি, তন্ময়, মৌমিতাআবার বসন্তপরিচালনাতারিক আনাম খান, অর্চিতা স্পর্শিয়া২০২০নবাব এলএলবিপরিচালনাশাকিব খান, মাহিয়া মাহী, অর্চিতা স্পর্শিয়াআই থিয়েটার মৌলিক চলচ্চিত্র২০২১মেকাপপরিচালনারোশান, নিপা আহমেদ রিয়েলি, তারিক আনাম খানআই থিয়েটার মৌলিক চলচ্চিত্রকসাইপরিচালনানিরব, প্রিয় মণি, রাশেদ মামুন অপু, কাজী নওশাবা আহমেদ, শাহীন মৃধা, লুৎফর রহমান খান সীমান্ত, ফারহান খান রিও আই থিয়েটার মৌলিক চলচ্চিত্র২০২২অমানুষপরিচালনানিরব, মিথিলা, মিশা সওদাগর, রাশেদ মামুন অপু, কাজী নওশাবা আহমেদ, ফারহান খান রিও আই থিয়েটার মৌলিক চলচ্চিত্রসাইকোপরিচালনারোশান, পূজা চেরি রায়, ফারহান খান রিও২০২৩রেডিওপরিচালনারিয়াজ, জাকিয়া বারী মম, লুৎফর রহমান জর্জ, নাদের চৌধুরী, প্রাণ রায়২০২৪ দরদপরিচালনাশাকিব খান, সোনাল চৌহান, মিশা সওদাগর, রাহুল দেব, ফারহান খান রিওভারত বাংলাদেশ যৌথ প্রযোজনা চলচ্চিত্র

 ওয়েব সিরিজ 
বছরশিরোনামসহ-শিল্পীওটিটিমন্তব্য২০১৮ইন্দুবালাপপি, এবিএম সুমন, আচল, তারিক আনাম খান, শহীদুজ্জামান সেলিমফোন এক্সঅ্যাঞ্জেলা জলি, ইমতু রাতিশ, সাঞ্জ জন, মধুমিতা গুপ্তা, শ্রাবন্তী ব্যানার্জি২০২০ধোকাএবিএম সুমন, আইরিন সুলতানা, আচল, সাঞ্জ জনযাত্রাআচল, ইমতু রাতিশ

 ব্যক্তি জীবন 
অনন্য মামুন ১৯৮৬ সালের ১ মার্চ বগুড়া জেলার উত্তর চেলোপাড়ায় জন্মগ্রহণ করেন। তিনি ঢাকা কলেজ থেকে রাষ্ট্রবিজ্ঞানে বিএসএস সম্পন্ন করেছেন।

 সমালোচনা 
সাংস্কৃতিক অনুষ্ঠানের অজুহাতে ৫৭ জনকে পাচারের জন্য মালয়েশিয়ায় তাকে গ্রেপ্তার করা হয়। তবে তদন্তের পর অভিযোগ মিথ্যা প্রমাণিত হওয়ায় মালয়েশিয়া সরকার তাকে একটি ক্লিয়ারেন্স লেটার প্রদান করে মুক্তি দেয়।

২০২০ সালের ১৬ ডিসেম্বর আইথিয়েটারে তার পরিচালিত নবাব এলএলবি চলচ্চিত্র অর্ধাংশ মুক্তি দেয়ায় তিনি দর্শকদের কাছে নেতিবাচক অভ্যর্থ্যনা পেয়েছিলেন। ২৪ ডিসেম্বর ঐ চলচ্চিত্রে পুলিশকে বিকৃতভাবে উপস্থাপনের অভিযোগে গ্রেপ্তার ও কারাগারে পাঠানো হয়েছিল।

 তথ্যসূত্র 

 বহিঃসংযোগ 




বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বগুড়া জেলার ব্যক্তি
বিষয়শ্রেণী:বাঙালি চিত্রনাট্যকার